open-index/open-wikipedia-markdown huggingface dataset:
Εφραίμ του Νόβι Τοργκ

Ο **Εφραίμ του Νόβι Τοργκ** (, Ουγγαρία, τέλη 10ου αιώνα - Νόβι Τοργκ, σημερινό Τορζόκ, Όμπλαστ του Τβερ, 28 Ιανουαρίου 1053) ήταν Ορθόδοξος μοναχός, ιδρυτής του Μοναστηριού των Αγίων Μπορίς και Γκλεμπ του Τορζόκ, καθώς και άγιος της Ρωσικής Ορθόδοξης Εκκλησίας.

Η μνήμη του εορτάζεται στις 28 Ιανουαρίου (10 Φεβρουαρίου), καθώς και στις 11 Ιουνίου (24 Ιουνίου), πιο συγκεκριμένα κατά την τρίτη εβδομάδα της Πεντηκοστής.

## Βιογραφία
Ουγγρικής καταγωγής, ήταν μεγαλύτερος ηλικιακά αδερφός του Μωυσή του Ούγγρου και του Γεωργίου του Ούγγρου. Πιστεύεται πως γεννήθηκε κατά τα τέλη του 10ου αιώνα. Κατά τις απαρχές του 11ου αιώνα, οι τρεις αδερφοί εγκατέλειψαν την Ουγγαρία με προορισμό τα εδάφη των Ρως, όπου και εγκαταστάθηκαν εντός της αυλής του ηγεμόνα Μπορίς του Ροστόφ. Ο Εφρέμ υπηρέτησε ως ιπποκόμος εντός της αυλής του ηγεμόνα, ενώ μετά τον θάνατο του τελευταίου εγκατέλειψε τη θέση του. Στην τοποθεσία όπου ο αδερφός του σκοτώθηκε το 1015, υπερασπιζόμενος τον ηγεμόνα Μπορίς, ο Εφραίμ ανακάλυψε το κρανίο του πρώτου, το οποίο και κράτησε στο πλευρό του καθ'όλη τη διάρκεια της υπόλοιπης ζωής του.

Έπειτα από τον θάνατο του αδερφού του, ο Εφραίμ μετέβη στη γη του Νόβγκοροντ, όπου και προχώρησε στη δημιουργία θεραπευτηρίου, πιο συγκεκριμένα σε κοντινή απόσταση του Τορζόκ. Το 1038, προχώρησε στην ίδρυση ανδρικού μοναστηριού αφιερωμένου στη μνήμη των ηγεμόνων Μπορίς και Γκλεμπ, του οποίου και ο ίδιος κατέστη ηγούμενος. Έπειτα από τον θάνατό του, ετάφη εντός της εκκλησίας του μοναστηριού.

Σύμφωνα με την αγιογραφική παράδοση, στις 11 Ιουνίου 1572, υπό τον αρχιεπίσκοπο Λεωνίδα του Νόβγκοροντ, τα λείψανα του Εφραίμ ανευρέθηκαν σε εξαίρετη κατάσταση. Κατά την περίοδο μεταξύ 1584 και 1587, υπό τον μητροπολίτη Διονύσιο της Μόσχας, προχώρησε η διαδικασία αγιοποιήσεώς του), ενώ, ολίγον καιρό αργότερα, συνετέθη σχετικός εκκλησιαστικός ύμνος προς τιμήν του. Σύμφωνα με Ορθόδοξους λόγιους, αριθμός θαυμάτων έχουν συνδεθεί με τον συγκεκριμένο μοναχό, όπως κατά τα χρόνια της Περιόδου των Ταραχών. Μεταξύ των μαθητών του συγκαταλεγόταν ο μοναχός Αρκάδιος.

Παρά το γεγονός πως η αγιογραφία του είναι γνωστή, ωστόσο, η πρωτογενής μορφή της δεν διασώθηκε. Έπειτα από την ανεύρεση των λειψάνων του Αγίου Εφραίμ κατά τη διάρκεια του 16ου αιώνα, μία νέα έκδοση της αγιογραφίας του δημοσιεύτηκε, ενώ κατά τη διάρκεια του 17ου αιώνα μία εκ νέου αναθεώρησή της έλαβε χώρα. Η έκδοση της αγιογραφίας του Εφραίμ η οποία διασώζεται έως σήμερα χρονολογείται κατά την περίοδο μεταξύ 17ου και των αρχών του 19ου αιώνα, ενώ η συγγραφική πατρότητά της παραμένει αβέβαιη. Ωστόσο, από την πλευρά του, ο Φιλάρετος Γκουμιλέφσκι εκτιμά πως συνεγράφη το 1572 από τον μοναχό Ιωάσαφ. Ο συγκεκριμένος ισχυρισμός, όμως, βρήκε αντίθετο τον Βασίλι Κλιουτσέφσκι, ο οποίος επιμένει στην ημερομηνία του 17ου αιώνα, καθώς η τελευταία καταγραφή θαύματος, πιο συγκεκριμένα οριζόμενη χρονολογικά στο 1647, αποτέλεσε αντικείμενο αναλυτικής περιγραφής από σύγχρονό της.

## Παραπομπές


## Πηγές
*  
*  
*  

Κατηγορία:Χριστιανοί άγιοι του 11ου αιώνα
Κατηγορία:Ανατολικοί Ορθόδοξοι μοναχοί
Κομητεία Λόντερντεϊλ

Η **Κομητεία Λόντερντεϊλ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:

*Κομητεία Λόντερντεϊλ (Αλαμπάμα)
*Κομητεία Λόντερντεϊλ (Μισισίπι)
*Κομητεία Λόντερντεϊλ (Τενεσί)

Κατηγορία:Ονομασίες κομητειών των Ηνωμένων Πολιτειών
Κομητεία Λόντερντεϊλ (Αλαμπάμα)

Η **Κομητεία Λόντερντεϊλ** () είναι κομητεία στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 93.564 κάτοικοι.  Η έδρα της κομητείας είναι η Φλωρεντία.  Το όνομά της είναι προς τιμήν του συνταγματάρχη Τζέιμς Λόντερντεϊλ, από το Τενεσί.  

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκτασ 1,870 τ.χλμ, εκ των οποίων 1,730 τ.χλμ είναι στεριά και 140 τ.χλμ (7,4%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες της Αλαμπάμα
Κομητεία Λόντερντεϊλ (Μισισίπι)

Η **Κομητεία Λόντερντεϊλ** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 72.984 κάτοικοι.  Η έδρα της κομητείας είναι το Μερίντιαν.  Η κομητεία πήρε το όνομά της από τον αντσυνταγματάρχη Τζέιμς Λόντερντεϊλ, ο οποίος σκοτώθηκε στη μάχη της Νέας Ορλεάνης κατά τον Αγγλοαμερικανικό πόλεμο του 1812. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,850 τ.χλμ, εκ των οποίων 1,820 τ.χλμ είναι στεριά και 30 τ.χλμ (1,6%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μισισίπι
Ιερά Μητρόπολις Άκκρας

Η **Ιερά Μητρόπολη Άκκρας** είναι Ορθόδοξη μητρόπολη που υπάγεται στο Πατριαρχείο Αλεξανδρείας.

Έδρα της είναι η Άκκρα, πρωτεύουσα της Γκάνας, και στην δικαιοδοσία της περιλαμβάνει την Γκάνα, την Ακτή Ελεφαντοστού και το Μάλι.

Τον τίτλο «Μητροπολίτης Άκκρας, Υπέρτιμος και έξαρχος Δυτικής Αφρικής» φέρει από τον Φεβρουάριο του 2024 ο Δανιήλ (Μπιάζης).

## Ιστορικά στοιχεία
Η εμφάνιση της Ορθοδοξίας στη Δυτική Αφρική συνδέεται με την άφιξη εδώ Ελλήνων μεταναστών στα τέλη του 19ου και στις αρχές του 20ού αιώνα. Στη δεκαετία του 1920, μετά την Μικρασιατική Καταστροφή, αυξήθηκε ο αριθμός των ελληνικών κοινοτήτων. Το 1955 λειτουργούσαν 4 ελληνορθόδοξες ενορίες στη Δυτική Αφρική.

Στις 28 Νοεμβρίου 1958, σε συνεδρίαση της Ιεράς Συνόδου του Πατριαρχείου Αλεξανδρείας, ελήφθη η απόφαση για τη δημιουργία της Μητροπόλεως Άκκρας και Δυτικής Αφρικής και στις 23 Ιανουαρίου 1959 εκδόθηκε ο σχετικός πατριαρχικός και συνοδικός τόμος. Η νέα Μητρόπολη περιέλαβε στη δικαιοδοσία της όλα τα κράτη της Δυτικής Αφρικής. Άγνωστο παραμένει πότε ακριβώς η έδρα της Μητροπόλεως μεταφέρθηκε από την Άκκρα της Γκάνας στη Γιαουντέ του Καμερούν. Πάντως, παρά τη μεταφορά της έδρας η Μητρόπολη συνέχισε να φέρει τον τίτλο «Άκκρας» ως το 1994.

Στις 28 Νοεμβρίου 1994, η Μητρόπολη Άκκρας μετονομάστηκε σε Καμερούν, με την ίδια δικαιοδοσία. Στις 23 Σεπτεμβρίου 1997 αναβίωσε η παλιά Μητρόπολη Άκκρας ως Επισκοπή Γκάνας, με δικαιοδοσία τα κράτη Γκάνα, Ακτή Ελεφαντοστού, Μπουρκίνα Φάσο, Μάλι, Λιβερία, Σιέρα Λεόνε, Γουϊνέα, Γουϊνέα Μπισσάου, Γκάμπια, Σενεγάλη και τα νησιά του Πράσινου Ακρωτηρίου. Στις 6 Οκτωβρίου 2009 η Επισκοπή Γκάνας προήχθη σε Μητρόπολη με τον τίτλο εκ νέου «Άκκρας».

Στις 7 Οκτωβρίου 2010 αποσπάστηκε από την Μητρόπολη Άκκρας η Επισκοπή Σιέρα Λεόνε (κατόπιν Μητρόπολη Γουϊνέας), αφήνοντας έκτοτε στη δικαιοδοσία της Μητροπόλεως Άκκρας τα κράτη Γκάνα, Ακτή Ελεφαντοστού, Μπουρκίνα Φάσο και Μάλι.

### Επισκοπικός κατάλογος

## Παραπομπές


## Πηγές
* 

Ακκρας
Κομητεία Λόντερντεϊλ (Τενεσί)

Η **Κομητεία Λόντερντεϊλ** () είναι κομητεία στην πολιτεία του Τενεσί των Ηνωμένων Πολιτειών Αμερικής με τα σύνορά της να είναι στον ποταμό Μισισιπή. Κατά την απογραφή του 2020, ο πληθυσμός ήταν 25.143 κάτοικοι. Η έδρα της κομητείας είναι το Ρίπλεϊ.  Από τα προηγούμενα χρόνια, έχει η κομητεία αναπτυχθεί με το βαμβάκι να είναι η κύρια καλλιέργεια. Η κομητεία δημιουργήθηκε το 1835 από τμήματα των κομητειών Τίπτον, Ντάιερ και Χέιγουντ. Πήρε το όνομα της από τον αντισυνταγματάρχη Τζέιμς Λόντερντεϊλ, ο οποίος σκοτώθηκε στη μάχη της Νέας Ορλεάνης του 1812.    

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,320 τ.χλμ, εκ των οποίων 1,220 τ.χλμ είναι στεριά και 100 τ.χλμ καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τενεσί
Portable Door (τραγούδι)

Το **«Portable Door»** είναι τραγούδι του χαρντ ροκ συγκροτήματος Deep Purple, το πρώτο του δίσκου *[[=1 (άλμπουμ)|=1]]*, ο οποίος κυκλοφόρησε στις 19 Ιουλίου 2024.

Αυτό ήταν το πρώτο νέο κομμάτι του συγκροτήματος με τον κιθαρίστα Σάιμον ΜακΜπράιντ στη σύνθεση του. Ο ίδιος δήλωσε ότι *“Πολλά από τα τραγούδια, όπως το ‘Portable Door’, γράφτηκαν στις πρώτες συνεδρίες και κυριολεκτικά δημιουργήθηκαν μέσα σε 5 ή 10 λεπτά. Όλα ήταν τόσο εύκολα και φυσικά“.*

Η κυκλοφορία του σινγκλ ακολουθήθηκε από το βίντεο κλιπ του κομματιού, παραγωγής του βερολινέζικου πρακτορείου "Mutter & Vater" και σε σκηνοθεσία Λέο Φέιμερ.

## Ανάλυση τραγουδιού
Το "*Portable Door*" ξεκινάει στο ύφος του "*[[Pictures of Home]]*" από το υπέρ-επιτυχημένο "*[[Machine Head (άλμπουμ)|Machine Head]]*" του 1972. Στη γέφυρα του κομματιού, ο κιθαρίστας Σάιμον ΜακΜπράιντ και ο κιμπορντίστας Ντον Έρεϊ έχουν έναν "μουσικό διάλογο", διαδεχόμενοι ο ένας τον άλλο σε μικρά σόλο, ενώ τα σόλο κιθάρας ακολουθούν το μοτίβο που έγραψε ο προηγούμενος κιθαρίστας του συγκροτήματος Στηβ Μορς, με την τεχνική και την μελωδία να ξεχωρίζουν.

Η φωνή του Ίαν Γκίλαν δε μπορεί πλέον να φθάσει στα υψηλά φωνητικά του παρελθόντος, παρόλα αυτά διατηρεί την απαραίτητη ισορροπία και το επίπεδο που είχε στο παρελθόν.

## Τραγούδια
# **Portable Door** *(Gillan, Morse, Glover, Airey, Paice, Ezrin)* - 3:57

## Τα μέλη του συγκροτήματος
Το **Portable Door** ηχογραφήθηκε από τη ένατη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *[[Φωνητική|φωνητικά]]*
* **[[Σάιμον ΜακΜπράιντ]]** - *[[κιθάρα]]*
* **[[Ντον Έρεϊ]]** - *[[πλήκτρα]]*
* **[[Ρότζερ Γκλόβερ]]** - *[[μπάσο]]*
* **[[Ίαν Πέις]]** - *[[τύμπανα]]*
## Παραπομπές


## Πηγές
* Portable Door — A Mini Review of Deep Purple's Latest Single

## Εξωτερικοί σύνδεσμοι
* Deep Purple – Portable Door Lyrics
* Deep Purple - Portable Door (Official Music Video)

Κατηγορία:Τραγούδια των Deep Purple
Κατηγορία:Τραγούδια του 2024
Χάραλντ Φόντλαντ

Ο **Χάραλντ Φόντλαντ** είναι Νορβηγός εφοπλιστής και Πρόεδρος της Νορβηγικής Ένωσης Εφοπλιστών.

## Βιογραφία

Είναι διευθύνων σύμβουλος της εφοπλιστικής εταιρείας Oldfjell και μέλος του διοικητικού συμβουλίου της Ένωσης Εφοπλιστών Ευρωπαϊκής Κοινότητας.

Διετέλεσε αντιπρόεδρος της Νορβηγικής Ένωσης Εφοπλιστών την περίοδο 2022 - 2024 και το 2024 εξελέγη πρόεδρος της ίδιας Ένωσης. 

## Παραπομπές


Κατηγορία:Νορβηγοί εφοπλιστές
Αντροντόκο

Το **Αντροντόκο** (ιταλ. *Antrodoco*) είναι μικρή κωμόπολη και δήμος (*[[comune]]*) της κεντρικής Ιταλίας, στην Επαρχία του Ριέτι, στο Λάτιο. Η ονομασία της προέρχεται από παραφθορά της λατινικής ονομασίας *Interocrea*, που σημαίνει «ανάμεσα στα βουνά».

## Γεωγραφία
[thumb|left|Το όρος Τζάνο με την επιγραφή «[Ντούτσε|DVX»]]
Η πόλη είναι κτισμένη στις όχθες του ποταμού Βελίνο, σε υψόμετρο 525 μέτρα πάνω από την επιφάνεια της θάλασσας, στη συμβολή δύο κοιλάδων των Απεννίνων: Της κοιλάδας του Βελίνο στα βόρεια και της κοιλάδας του μικρού ποταμού Ρίο, παραπόταμου του Βελίνο στα ανατολικά. Αμφότερες είναι κοιλάδες με ξεκάθαρα όρια και στενές, τόσο ώστε να σχηματίζουν φαράγγια: το πρώτο αποκαλείται *Gole del Velino* και το δεύτερο *Gole di Antrodoco*.

Το όρος Τζάνο (Μόντε Τζάνο, *Monte Giano*), όπου το *Gole di Antrodoco*, είναι γνωστό από τρεις συστάδες πευκοδάσους που σχηματίζουν της λέξη «DVX» (*dux*, λατινική λέξη Ντούτσε) και φυτεύθηκαν το 1939. Σήμερα είναι ορατές από απόσταση αρκετών χιλιομέτρων.

## Αξιοθέατα
thumb|left|Η πλατεία Piazza del Popolo
* Η Πλατεία του Λαού (*Piazza del Popolo*)
* Ο Ναός της Σάντα Μαρία Ασσούντα
* Ο Ναός της Σάντα Μαρία έξτρα Μοένια
* Ο Ναός της Σάντα Κιάρα
* Ο Ναός του Αγίου Αυγουστίνου (Σαντ Αγκοστίνο)

## Συγκοινωνίες
Η θέση του Αντροντόκο το κατέστησε σημαντικό συγκοινωνιακό κόμβο από την αρχαιότητα. Το διέσχιζε η αρχαία ρωμαϊκή Σαλάρια οδός και από την πόλη αυτή ξεκινούσε η μικρότερη Καικιλία οδός. Την ίδια διαδρομή ακολουθούν δύο σύγχρονες κρατικές «εθνικές οδοί»:

* Η *Strada statale 4 Via Salaria*, που συνδέει το Αντροντόκο με τη Ρώμη και με την επαρχιακή πρωτεύουσα Ριέτι στα ανατολικά, συνεχίζοντας προς το Άσκολι Πιτσένο και την ακτή της Αδριατικής.
* Η *Strada statale 17 dell Appennino Abruzzese*, κλάδος της προηγούμενης από το Αντροντόκο, που φθάνει μέχρι τη Λ' Άκουιλα διερχόμενη από το φαράγγι *Gole di Antrodoco*.

Επιπλέον η κωμόπολη εξυπηρετείται από τη σιδηροδρομική γραμμή Τέρνι-Σουλμόνα, που τη συνδέει με το Τέρνι, το Ριέτι και τη Λ' Άκουιλα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 144

## Εξωτερικοί σύνδεσμοι

* Επίσημος ιστότοπος

Κατηγορία:Πόλεις του Λάτιου
Κατηγορία:Επαρχία του Ριέτι
Αλεξέι Αντρόποφ

Ο **Αλεξέι Πετρόβιτς Αντρόποφ** (ρωσ. Алексей Петрович Антропов, 14 Μαρτίου 1716 – 12 Ιουνίου 1795) ήταν Ρώσος ζωγράφος, που γεννήθηκε και πέθανε στην Αγία Πετρούπολη, όπου και δημιούργησε το μεγαλύτερο μέρος του έργου του, αν και εργάσθηκε επίσης στη Μόσχα και αγιογράφησε ναούς στο Κίεβο.

Ως γιος υπάλλήλου της δημόσιας «Υπηρεσίας Κτηρίων» (Канцелярия от строений), ο Αλεξέι άρχισε τη σταδιοδρομία του εκεί το 1732, ως μαθητευόμενος στον συγγενή του Αντρέι Ματβέγιεφ. Από το 1739 ήταν μέλος της «ζωγραφικής ομάδας» της Υπηρεσίας υπό τον Ιβάν Βισνιακόφ. Δημιούργησε έτσι νωπογραφίες στα Θερινά και τα Χειμερινά Ανάκτορα, στο Ανάκτορο Ανίτσκοφ και άλλα κτήρια της Αγίας Πετρουπόλεως. Προσωπογραφία έμαθε από τον Γάλλο ζωγράφο της τσαρικής Αυλής Λουί Καραβάκ και ειδικεύθηκε σε αυτό το είδος, με πρώτο γνωστό δείγμα προσωπογραφίες της Ελισάβετ της Ρωσίας, την οποία δεν συνάντησε ποτέ, αλλά βάσισε τα έργα του σε αντίστοιχα έργα του Καραβάκ.

Από το 1752 έως το 1755 ζωγράφισε το εσωτερικό του Ναού του Αγίου Ανδρέα στο Κίεβο. Επιφανέστερη αγιογραφία του εκεί είναι ο «Μυστικός δείπνος».

## Μερικές προσωπογραφίες του

Αρχείο:Elizabeth of Russia by A.Antropov (18th c, GRM).jpg|Elizabeth Petrovna
Αρχείο:Peter III by Antropov (1753, Russian museum).jpg|Ο Μεγάλος Δούκας Πέτρος (later Peter III)
Αρχείο:Antropov Ek Alex.jpg|Η Μεγάλη Δούκισσα Αικατερίνη Αλεξέγιεβνα (η μετέπειτα Αικατερίνη Β΄ της Ρωσίας)
Αρχείο:F.I.Krasnoschekov by Antropov (1761, Russian museum).jpg|Ο Αταμάνος Κρασνοστσέκοφ, 1761
Αρχείο:Antropov Buturlina.jpg|Η Α.Β. Μπουτούρλινα, 1763
Αρχείο:Antropov Rumyantseva.jpg|Η M.A. Ρουμιάντσεβα, 1764
Αρχείο:Catherine II by Alexey Antropov (18th c, Tver gallery).jpg|Η Αικατερίνη Β΄, δεκαετία 1760
Αρχείο:Antropov Archbishop Gavriil.jpg|Ο Αρχιεπίσκοπος Γαβριήλ, 1774
Αρχείο:Portrait of Father Fyodor Dubyansky.jpg|Ο πατήρ Θεόδωρος Ντουμπιάνσκι, 1761
Αρχείο:Antropov Self.jpg|Αυτοπροσωπογραφία, 1784


## Παραπομπές


## Πηγές
* Βιογραφία (στη ρωσική)
* 
* Το λήμμα «Αντροπώφ Αλέξιος Πέτροβιτς» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 144
*Pelevin Yu A. ''Alexei Petrovich Antropov'' 

Κατηγορία:Ρώσοι ζωγράφοι
Κατηγορία:Ζωγράφοι του 18ου αιώνα
Αντρών

Ο **Αντρών** ήταν στην αρχαιότητα πόλη της ανατολικής ακτής της βόρειας Φθιώτιδας, που τότε καταλογιζόταν ότι ανήκε στη Θεσσαλία. Αναφέρεται από τον Όμηρο ως η μία από τις πέντε πόλεις του Πρωτεσιλάου. Η ονομασία της πρέπει να προήλθε από το ότι στην τοποθεσία της υπήρχαν πολλά σπήλαια («άντρα»). Ο Αντρών ήταν περίφημος για τον ναό της θεάς Δήμητρας που υπήρχε εκεί. 

Η πόλη, κτισμένη στους πρόποδες του σημερινού Τραγοβουνίου, δέσποζε στο στενό ανάμεσα στη Φθιώτιδα και την Εύβοια, τον Δίαυλο των Ωρεών. Κυριεύθηκε το 342 π.Χ. από τους Μακεδόνες του Φιλίππου, το 302 π.Χ. από τον Δημήτριο τον Πολιορκητή, το 171 π.Χ. από τον Περσέα και τέλος από τους Ρωμαίους.

* Η αρχαία ελληνική έκφραση με την οποία χαρακτηριζόταν κάτι το επικίνδυνο ως *«όνος Αντρώνος»* οφείλεται πιθανώς σε κάποιον σκόπελο στον Δίαυλο των Ωρεών, ο οποίος είχε σχήμα όνου (γαϊδουριού) και ήταν επικίνδυνος για την τοπική ναυσιπλοΐα.

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελίδα 145

Αντρων
Αντχόι

Το **Αντχόι** (νταρί اندخوی , παστούاندخوی ولسوالۍ) είναι πόλη του βόρειου Αφγανιστάν, με πληθυσμό περίπου 47.857 κατοίκους (εκτίμηση του 2021). Ο πληθυσμός αυτός περιέχει όλες τις μείζονες εθνοτικές ομάδες της χώρας. Η πόλη είναι πρωτεύουσα του ομώνυμου Διαμερίσματος Αντχόι, στην Περιφέρεια Φαρυάμπ. Είναι κτισμένη σε υψόμετρο μόλις 316 μέτρα πάνω από την επιφάνεια της θάλασσας, σε οδική απόσταση περίπου 35 χιλιομέτρων από τον συνοριακό σταθμό Ακίνα-Ιμαμναζάρ, στα σύνορα Αφγανιστάν-Τουρκμενιστάν.

## Παραπομπές


## Πηγές
* Το λήμμα «Αντχούι» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 146

Αντχοι
NGC 4474

Ο **[[Νέος Γενικός Κατάλογος|NGC 4474]]** είναι φακοειδής γαλαξίας ο οποίος απέχει περίπου πενήντα εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάλυψε ο αστρονόμος Ουίλιαμ Χέρσελ (William Herschel) στις 8 Απριλίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Φακοειδείς γαλαξίες
Κατηγορία:Κόμη Βερενίκης
Κατηγορία:Παρθένος (αστερισμός)
4474
41241
07634
Κατηγορία:Σμήνος της Παρθένου
Κομητεία Ράιτ

Η **Κομητεία Ράιτ** μπορεί να αναφέρεται σε διαφορετικές κομητείες στις Ηνωμένες Πολιτείες Αμερικής:
  
*Κομητεία Ράιτ (Άιοβα) 
*Κομητεία Ράιτ (Μιζούρι)
*Κομητεία Ράιτ (Μινεσότα) 

Κατηγορία:Ονομασίες κομητειών των Ηνωμένων Πολιτειών
Κομητεία Ράιτ (Άιοβα)

Η **Κομητεία Ράιτ** () είναι κομητεία στην πολιτεία της Άιοβα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 12.943 κάτοικοι.  Η έδρα της κομητείας είναι το Κλάριον. 

Η κομητεία τέθηκε σε ισχύ τον Ιανουάριο του 1851 και πιστεύεται ότι πήρε το όνομά της είτε από τον Σίλας Ράιτ, έναν κυβερνήτη της Νέας Υόρκης, είτε από τον Τζόζεφ Άλμπερτ Ράιτ, έναν κυβερνήτη της Ιντιάνα. 
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει έκταση 1,510 τ.χλμ, εκ των οποίων 1,500 τ.χλμ είναι στεριά και 10 τ.χλμ (0,3%) είναι νερό.  Το έδαφος είναι γενικά κυματιστό. Η κομητεία τέμνεται από τους ποταμούς Μπόουν και Άιοβα.

### Γειτονικές κομητείες

*Κομητεία Χάνκοκ (βόρεια)
*Κομητεία Σέρο Γκόρντο (βορειοανατολικά)
*Κομητεία Φράνκλιν (ανατολικά)
*Κομητεία Χάρντιν (νοτιοανατολικά)
*Κομητεία Χάμιλτον (νότια)
*Κομητεία Γουέμπστερ (νοτιοδυτικά)
*Κομητεία Χάμπολτ (δυτικά)
*Κομητεία Κόσουθ (βορειοδυτικά)

## Παραπομπές


Κατηγορία:Κομητείες της Άιοβα
Κομητεία Ράιτ (Μιζούρι)

Η **Κομητεία Ράιτ** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 18.188.  Η έδρα της κομητείας είναι το Χάρτβιλ.  Η κομητεία οργανώθηκε επίσημα στις 29 Ιανουαρίου 1841 και πήρε το όνομά της από τον Σίλας Ράιτ ([Δημοκρατικό Κόμμα - Νέα Υόρκη), πρώην μέλος του Κογκρέσου, Αμερικανό Γερουσιαστή και Κυβερνήτη της Νέας Υόρκης. 

Από την Απογραφή των Ηνωμένων Πολιτειών του 2020, αναγνωρίστηκε ότι το μέσο κέντρο του πληθυσμού των Ηνωμένων Πολιτειών βρίσκεται εντός της κομητείας, κοντά στην κοινότητα Χάρτβιλ. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,770 τ.χλμ, εκ των οποίων 1,767 τ.χλμ είναι στεριά και 3,0 τ.χλμ (0,2%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Μιζούρι
Κομητεία Ράιτ (Μινεσότα)

Η **Κομητεία Ράιτ** () είναι κομητεία στην πολιτεία της Μινεσότα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 141.337.  Η έδρα της κομητείας είναι το Μπάφαλο.  Η κομητεία ιδρύθηκε το 1855. Η κομητεία είναι μέρος της Μητροπολιτικής Στατιστικής Περιοχής Μινεάπολη - Σαιντ Πωλ - Bloomington - Ουισκόνσιν. Όσον αφορά τον πληθυσμό, η κομητεία είναι η δέκατη μεγαλύτερη κομητεία στη Μινεσότα και η ταχύτερα αναπτυσσόμενη. Η κομητεία ιδρύθηκε το 1855 και ονομάστηκε από τον Νεοϋορκέζο πολιτικό Σίλας Ράιτ.   

Σύμφωνα με το Γραφείο Απογραφής των ΗΠΑ, η κομητεία έχει έκταση 1,850 τ.χλμ, εκ των οποίων 1,710 τ.χλμ είναι στεριά και 140 τ.χλμ (7,4%) καλύπτονται από ύδατα (λίμνες, ποτάμια).  Το έδαφος είναι κυματοειδές και περιέχει πολλές μικρές λίμνες . Η κομητεία οριοθετείται στα βορειοανατολικά από τον ποταμό Μισισιπή.
## Παραπομπές


Κατηγορία:Κομητείες της Μινεσότα
NGC 4479

Ο **[[Νέος Γενικός Κατάλογος|NGC]] 4479** είναι ραβδωτός φακοειδής γαλαξίας ο οποίος απέχει περίπου εξήντα εκατομμύρια έτη φωτός και βρίσκεται στον αστερισμό Κόμη Βερενίκης. Τον ανακάυψε ο αστρονόμος Ουίλιαμ Χέρσελ στις 8 Απριλίου 1784 και ανήκει στο Σμήνος γαλαξιών της Παρθένου.

## Παραπομπές


## Αναφορές

## Εξωτερικοί σύνδεσμοι
* 

4479
41302
07646
Κατηγορία:Κόμη Βερενίκης
Κατηγορία:Ραβδωτοί φακοειδείς γαλαξίες
Κατηγορία:Σμήνος της Παρθένου
+02-32-100
Κομητεία Ρίτσμοντ (Βόρεια Καρολίνα)

Η **Κομητεία Ρίτσμοντ** () είναι κομητεία στην πολιτεία της Βόρειας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 42.946 κάτοικοι. Η έδρα της κομητείας είναι το Ρόκινγκχαμ. Η κομητεία σχηματίστηκε το 1779 από ένα τμήμα της κομητείας Άνσον και ονομάστηκε προς τιμή του Τσαρλς Λένοξ, 3ου δούκα του Ρίτσμοντ και του Λένοξ.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,242 τ.χλμ, εκ των οποίων 1,226 τ.χλμ είναι στεριά και 15 τ.χλμ (1,3%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βόρειας Καρολίνας
Κομητεία Ρίτσμοντ (Βιρτζίνια)

Η **Κομητεία Ρίτσμοντ** () είναι κομητεία στην πολιτεία της Βιρτζίνια των Ηνωμένων Πολιτειών. Κατά την απογραφή του 2020, ο πληθυσμός ήταν 8.923 κάτοικοι.  Έδρα της κομητείας είναι η Βαρσοβία.  Η αγροτική κομητεία δεν πρέπει να συγχέεται με τη μεγάλη πόλη και πρωτεύουσα της πολιτείας Ρίτσμοντ, της Βιρτζίνια. Δημιουργήθηκε το 1692 όταν η πρώτη κομητεία χωρίστηκε για να σχηματίσει την κομητεία Ρίτσμοντ και την κομητεία Έσσεξ.
## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 560 τ.χλμ, εκ των οποίων 490 τ.χλμ είναι στεριά και 70 τ.χλμ  (11,5%) καλύπτονται από ύδατα (λίμνες, ποτάμια).
### Γειτονικές κομητείες
* Κομητεία Γουέστμορλαντ (βόρεια)
* Κομητεία Νορθάμπερλαντ (ανατολικά)
* Κομητεία Λάνκαστερ (νοτιοανατολικά)
* Κομητεία Έσσεξ (νοτιοδυτικά)

## Παραπομπές


Κατηγορία:Κομητείες της Βιρτζίνια
Προβολή Νάττα

Στη χημεία, η **προβολή Νάττα (Natta)** (ονομάστηκε για τον Ιταλό χημικό Τζούλιο Νάττα) είναι ένας τρόπος να απεικονιστούν μόρια με πλήρη στερεοχημεία σε δύο διαστάσεις σε σκελετικό (στερεοχημικό) τύπο. Σε ένα μόριο υδρογονάνθρακα με όλα τα άτομα άνθρακα που αποτελούν τον σκελετό σε μια τετραεδρική μοριακή γεωμετρία, η ραχοκοκαλιά ζιγκ-ζαγκ βρίσκεται στο επίπεδο χαρτιού (οι χημικοί δεσμοί απεικονίζονται ως συμπαγή ευθύγραμμα τμήματα) με τους υποκαταστάτες είτε να προεξέχουν από το χαρτί προς το μέρος του θεατή (οι χημικοί δεσμοί που απεικονίζονται ως συμπαγείς σφήνες), είτε μακριά από τον θεατή (χημικοί δεσμοί που απεικονίζονται ως διακεκομμένες σφήνες). Η προβολή Natta είναι χρήσιμη για την αναπαράσταση της τακτικότητας (tacticity) ενός πολυμερούς.

## Παραπομπές
* 

Κατηγορία:Στερεοχημεία
Κομητεία Ρίτσμοντ (Τζόρτζια)

Η **Κομητεία Ρίτσμοντ** () είναι κομητεία στην πολιτεία της Τζόρτζια των Ηνωμένων Πολιτειών. Κατά την απογραφή του 2020, ο πληθυσμός ήταν 206.607 κάτοικοι.  

Είναι μια από τις αρχικές κομητείες της Τζόρτζια, που δημιουργήθηκε στις 5 Φεβρουαρίου 1777. Μετά από εκλογές το 1995, η Αγκούστα (η έδρα της κομητείας) ενοποίησε τις κυβερνήσεις με την κομητεία του Ρίτσμοντ.

Η κομητεία πήρε το όνομά της από τον Τσαρλς Λένοξ, 3ο Δούκα του Ρίτσμοντ, έναν Βρετανό πολιτικό και αξιωματούχο που συμπαθούσε την υπόθεση των αμερικανικών αποικιών.  Ο Ρίτσμοντ ήταν επίσης πρώτος ξάδερφος του Βασιλιά Γεωργίου Γ'.
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 850 τ.χλμ, εκ των οποίων 840 τ.χλμ είναι στεριά και 10 τ.χλμ (1,3%) καλύπτονται από ύδατα (λίμνες, ποτάμια). 
### Γειτονικές κομητείες
* Κομητεία Έτζφιλντ, Νότια Καρολίνα (βόρεια)
* Κομητεία Άικεν, Νότια Καρολίνα (βορειοανατολικά)
* Κομητεία Μπερκ (νότια)
* Κομητεία Τζέφερσον (νοτιοδυτικά)
* Κομητεία ΜακΝτάφι (δυτικά)
* Κομητεία Κολούμπια (βορειοδυτικά)

## Παραπομπές


Κατηγορία:Κομητείες της Τζόρτζια
Ντιμίταρ Γκλάβτσεφ

Ο **Ντιμίταρ Μπορίσοφ Γκλάβτσεφ** (βουλγαρικά: *Димитър Борисов Главчев*, Σόφια 15 Αυγούστου 1963) είναι Βούλγαρος πολιτικός, ο οποίος διετέλεσε υπηρεσιακός πρωθυπουργός της Βουλγαρίας και υπουργός Εξωτερικών της χώρας.

Πολιτικά ανεξάρτητος, ήταν επικεφαλής του Ελεγκτικού Επιμελητηρίου. Προηγουμένως ήταν μέλος του κόμματος Πολίτες για την Ευρωπαϊκή Ανάπτυξη της Βουλγαρίας και διετέλεσε μέλος της Εθνοσυνέλευσης από το 2009 έως το 2021. Το 2017 διετέλεσε σύντομα πρόεδρος της Εθνοσυνέλευσης.

Από τις 9 Απριλίου 2024 ως τις 16 Ιανουαρίου 2025 διετέλεσε υπηρεσιακός πρωθυπουργός και υπουργός εξωτερικών της χώρας.

## Παραπομπές


Κατηγορία:Πρωθυπουργοί της Βουλγαρίας
Κοινότητα Μαντουδίου

Η **Κοινότητα Μαντουδίου** είναι κοινότητα του Δήμου Μαντουδίου - Λίμνης - Αγίας Άννας στην Περιφερειακή Ενότητα Εύβοιας της Εύβοιας, η οποία συστάθηκε το 1912 με το ΦΕΚ 245Α - 16/08/1912 με την απόσπαση του οικισμού Μαντούδι από το δήμο Κηρέως και τον ορισμό του ως έδρα της. Εκτός από την έδρα της περιλαμβάνει και τον οικισμό Φούρνοι. Η απογραφή του 2011 αναφέρει:

* Μαντούδι, το (1.787)
* Φούρνοι, οι (0)

## Διατελέσαντες πρόεδροι της Κοινότητας Μαντουδίου

## Παραπομπές


Κατηγορία:Δήμος Μαντουδίου - Λίμνης - Αγίας Άννας
Φαροφύλακας

Η δουλειά ενός ***φαροφύλακα*** αποτελεί ένα από τα παλαιότερα επαγγέλματα τα οποία τείνουν να εξαφανιστούν. Ιδικά στην χώρα μας έχουν παραμείνει ελάχιστοι πλέον που ακολουθούν το επάγγελμα του φαροφύλακα. Φαροφύλακας είναι ένας άνθρωπος ο οποίος έχει ως καθήκον του την φροντίδα ενός φάρου καθώς και την καθοδήγηση των εκάστοτε ναυτικών. 
μικρογραφία|332x332εσ|Ο φάρος του Ταινάρου

## Καθήκοντα ενός φαροφύλακα
Ως καθήκοντα του ένας φαροφύλακας είχε, κυρίως στα παλαιότερα χρόνια που δεν είχε διεισδύσει η τεχνολογία, να κόβουν τα φυτίλια , να αναπληρώνουν τα καύσιμα του φάρου, να βρίσκονται σε θέση να ανατρέψουν τα ρολόγια και να εκτελούν εργασίες συντήρησης του φάρου όπως για παράδειγμα είναι ο καθαρισμός των φακών καθώς και των παραθύρων του. Επιπλέον μία από τις αρμοδιότητες τους ήταν να είναι υπεύθυνοι για την ομίχλη και για τον μετεωρολογικό σταθμό καθώς διαδραμάτισαν και σπουδαίο ρόλο τόσο στην έρευνα όσο και στην διάσωση στην θάλασσα. 

Στα παλαιότερα κυρίως χρόνια το επάγγελμα του φαροφύλακα παρέμενε σε μία οικογένεια και περνούσε από γενιά σε γενιά για τον λόγο του ότι οι περισσότεροι φάροι βρίσκονταν σε απομονωμένες και δύσβατες περιοχές και νησιά. Οι οικογένειες που έφεραν το επάγγελμα του φαροφύλακα συνήθως έμεναν όλοι μαζί στους φάρους ή σε κοντινή ακτίνα από αυτούς. 

## Εξέλιξη
Γύρω στην δεκαετία του 1960 η τεχνολογία άρχισε να κάνει την εμφάνιση της στο επάγγελμα του φαροφύλακα με την ενσωμάτωση της τηλεπαρακολούθησης και της αυτόματης αλλαγής των λαμπτήρων , ενώ κατά τα τέλη του 20ου αιώνα οι έμπειροι τεχνικοί των φώτων θεωρήθηκαν περιττοί με αποτέλεσμα να τροποποιήσουν τις αρμοδιότητες τους. 

Στις μέρες μας όσοι εξακολουθούν να εργάζονται ως φαροφύλακες εκτελούν κυρίως εργασίες συντήρησης και επισκευής του εκάστοτε φάρου , για τεχνική υποστήριξη στα πλέον αυτοματοποιημένα συστήματα των φάρων καθώς και για την αναδιαμόρφωση των διαφόρων βοηθημάτων πλοήγησης. 
μικρογραφία|254x254εσ|Φάρος Χανίων

## Εκπαίδευση φαροφυλάκων
Η εκπαίδευση των φαροφυλάκων για τις περισσότερες χώρες αποτελεί καθήκον του Ναυτικού ή της Ακτοφυλακής 

## Παραπομπές


## Εξωτερικοί σύνδεσμοι
* 
* 

Κατηγορία:Επαγγέλματα
Ανδρέας Μπελεζίνης

Ο **Ανδρέας Μπελεζίνης** ήταν μελετητής λογοτεχνίας, δοκιμιογράφος και αξιόλογος κριτικός. Γεννήθηκε το 1929 στην Πάτρα και πέθανε το 2011 στην Αθήνα. Φοίτησε στο Τμήμα Φιλολογίας της Φιλοσοφικής Σχολής Αθηνών και έκανε μεταπτυχιακές σπουδές στην Ιστορία. Από το 1966 εργάστηκε στην ιδιωτική εκπαίδευση.  Εξέδωσε και συνδιηύθυνε τα περιοδικά "Όστρακο" και "Σπείρα", υπήρξε ιδρυτικό μέλος του Συμποσίου Ποίησης κι επίτιμος πρόεδρός του.

## Βασική εργογραφία

* Κριτικό τρίπτυχο / Αναγνώσεις, κριτικές παρουσιάσεις, εκδόσεις Σμίλη, Αθήνα 1991
* Ο όψιμος Ελύτης, εκδόσεις Ίκαρος, Αθήνα 1999
* Παρουσιάσεις ποιητών, εκδόσεις Περί τεχνών, Πάτρα 2004
* Ν. Εγγονόπουλος 1907-1985. Εκατό χρόνια από τη γέννησή του, εκδόσεις Εθνικό Κέντρο Βιβλίου, Αθήνα 2007
* Για τον Νίκο Εγγονόπουλο και τον υπερρεαλισμό, εκδόσεις Ίνδικτος, Αθήνα 2008
* Εισαγωγή στην ποίηση του Εγγονόπουλου / Επιλογή κριτικών κειμένων, Πανεπιστημιακές Εκδόσεις Κρήτης, Ηράκλειο 2008
* Ο ποιητής Γιώργος Κάρτερ, εκδόσεις Γαβριηλίδη 2009
* Εισαγωγή στην ποίηση του Ελύτη / Επιλογή κριτικών κειμένων, Πανεπιστημιακές εκδόσεις Κρήτης, Ηράκλειο 2009
* Νίκος Φωκάς: Ένας "αναφορικός" ποιητής, εκδόσεις Βιβλιοπωλείον της Εστίας, Αθήνα 2009
* Νίκος Εγγονόπουλος: Ο ζωγράφος και ο ποιητής / Πρακτικά Συνεδρίου, εκδόσεις Μουσείου Μπενάκη, Αθήνα 2010

## Εξωτερικοί σύνδεσμοι

* https://biblionet.gr/%CF%80%CF%81%CE%BF%CF%83%CF%89%CF%80%CE%BF/?personid=2583
* https://www.authors.gr/mpelezinis_andreas-article-645.html?category_id=8
* https://www.indiktos.gr/206_%CE%BC%CF%80%CE%B5%CE%BB%CE%B5%CE%B6%CE%B9%CE%BD%CE%B7%CF%83-%CE%B1%CE%BD%CE%B4%CF%81%CE%B5%CE%B1%CF%83

## Παραπομπές


Κατηγορία:Έλληνες συγγραφείς του 20ού αιώνα
Κατηγορία:Έλληνες ιστορικοί του 20ού αιώνα
Μητροπολίτης Σικάγου Ναθαναήλ

Ο **Μητροπολίτης Ναθαναήλ** (κατά κόσμον *Κωνσταντίνος Συμεωνίδης*, Θεσσαλονίκη, 23 Μαΐου 1978) είναι Έλληνας θεολόγος και ιεράρχης της Αρχιεπισκοπής Αμερικής του Οικουμενικού Πατριαρχείου, ο οποίος διατελεί Μητροπολίτης Σικάγου από το 2018.

## Βιογραφικά στοιχεία
Ο κατά κόσμον Κωνσταντίνος Συμεωνίδης γεννήθηκε στις 23 Μαΐου 1978 στη Θεσσαλονίκη και ήταν το τρίτο παιδί της οικογένειας της Ειρήνης και του Βασιλείου Συμεωνίδη, που κατάγονταν από τη Μικρά Ασία. 

Την εγκύκλια εκπαίδευση ολοκλήρωσε στο ημερήσιο σχολείο της Ζωοδόχου Πηγής Μπρόνξ της Νέας Υόρκης. Αποφοίτησε από το Ελληνικό Κολλέγιο το 2000 και από τη Θεολογική Σχολή του Τιμίου Σταυρού στο Μπρούκλιν της Μασαχουσέτης το 2003. Συνέχισε τις μεταπτυχιακές του σπουδές στο Πανεπιστήμιο της Βοστώνης, από όπου έλαβε τίτλο ειδίκευσης στη Χριστιανική Ηθική, αναγορευθείς, κατόπιν, διδάκτωρ της θεολογίας του ιδίου Πανεπιστημίου στον τομέα της Βιοηθικής. Εν συνεχεία, σπούδασε στο Πανεπιστήμιο Κολούμπια, στη Σχολή Δημόσιας Υγείας, όπου ειδικεύτηκε στην ιστορία και την ηθική της δημόσιας υγείας. Δίδαξε ως επισκέπτης καθηγητής τα μαθήματα της Ηθικής και Βιοηθικής στο Πανεπιστήμιο Φόρνταμ και στις Θεολογικές Σχολές του Τιμίου Σταυρού και του Αγίου Βλαδιμήρου, ενώ έχει δημοσιεύσει αρκετά επιστημονικά άρθρα σχετικά με τη Θεολογία και τη Βιοηθική.

Το 2003 χειροτονήθηκε διάκονος από τον Αρχιεπίσκοπο Αμερικής Δημήτριο. Από το 2003 έως το 2006 υπηρέτησε ως διάκονος του Μητροπολίτη Βοστώνης Μεθόδιου και από το 2006 έως το 2010 του Αρχιεπισκόπου Δημητρίου. Στις 30 Ιανουαρίου 2010 χειροτονήθηκε πρεσβύτερος από τον Αρχιεπίσκοπο Δημήτριο. Κατά τη διάρκεια της ποιμαντικής του δράσης ίδρυσε την οργάνωση «Ορθόδοξοι Επαγγελματίες εν Δράσει» (**), στην οποία περίπου 400 νέοι επαγγελματίες παρείχαν βοήθεια στα πιο ευάλωτα τμήματα του πληθυσμού στην περιοχή του Μανχάταν. Στις 16 Σεπτεμβρίου 2013, ο Αρχιεπίσκοπος Δημήτριος τον διόρισε διευθυντή του Τμήματος Διορθοδόξων, Οικουμενικών και Διεκκλησιαστικών Σχέσεων Αρχιεπισκοπής Αμερικής. Από αυτή τη θέση ήταν υπεύθυνος για τις σχέσεις της Αρχιεπισκοπής με πολυάριθμες θρησκευτικές οργανώσεις, δεξαμενές σκέψης, μη κυβερνητικές οργανώσεις και μόνιμες αποστολές στα Ηνωμένα Έθνη, ενώ οργάνωσε διάφορα συνέδρια. Είναι μέλος της αδελφότητας της Μονής Αγίου Γεωργίου Επανωσήφη στην Κρήτη.

Στις 7 Φεβρουαρίου 2018 εξελέγη από την Ιερά Σύνοδο του Οικουμενικού Πατριαρχείου Μητροπολίτης Σικάγου. Στις 17 Μαρτίου του ιδίου έτους χειροτονήθηκε επίσκοπος στον Καθεδρικό Ναό της Αγίας Τριάδας στη Νέα Υόρκη. Στις 24 Μαρτίου ενθρονίστηκε στον Καθεδρικό Ναό του Ευαγγελισμού στο Σικάγο.

## Παραπομπές


## Εξωτερικοί σύνδεσμοι
* Συνέντευξη του Μητροπολίτη Ναθαναήλ στο Ancient Faith Radio 

Ναθαναηλ
Κατηγορία:Έλληνες θεολόγοι
Κατηγορία:Ιεράρχες του Οικουμενικού Πατριαρχείου
Η Διαχείριση των Κοινών Πόρων

***Η Διαχείριση των Κοινών Πόρων*** (Αγγλικά: **Governing the Commons: The Evolution of Institutions for Collective Action**) είναι ένα βιβλίο γραμμένο από την Έλινορ Όστρομ, Αμερικανίδα πολιτική επιστήμονα, πολιτική οικονομολόγο και καθηγήτρια στο Πανεπιστήμιο της Ιντιάνα. Η συγγραφή του ξεκίνησε το 1988, αλλά η απόφαση για την δημιουργία του πάρθηκε το 1986 με αφορμή το ενδιαφέρον που έδειξαν ο James Alt και ο Douglas North στην έρευνα της για τη διαχείριση των ΄κοινών πόρων. Εκδόθηκε πρώτη φορά το 1990 από τον εκδοτικό οίκο Cambridge University Press. Στα Ελληνικά μεταφράστηκε το 2002 και εκδόθηκε από τον εκδοτικό οίκο Καστανιώτη. Έχουν γίνει αναφορές σε αυτό από τουλάχιστον 472 δημοσιεύματα και εκδόσεις.

Στο βιβλίο αυτό η Όστρομ αμφισβητεί τα μοντέλα που παρουσιάζουν την συλλογική διαχείριση των κοινών (στο πρωτότυπο: CPRs: Common Pool Resources) ως αναποτελεσματική χωρίς τον έλεγχο από το κράτος ή την ελεύθερη αγορά και προτείνει εναλλακτικές στρατηγικές διαχείρισης όπου οι κοινότητες αυτοοργανώνονται. Παρουσιάζει, επίσης, παραδείγματα κοινοτήτων που έχουν δοκιμάσει να λειτουργήσουν αυτοοργανωμένα, τις επιτυχίες τους και τις λιγότερο επιτυχημένες περιπτώσεις. Επιτυχημένα παραδείγματα είναι χωριά στην Ελβετία και την Ιαπωνία που αφορούν την διαχείριση δασικών περιοχών και αρδευτικά συστήματα στην Ισπανία και τις Φιλιππίνες, ενώ περιπτώσεις που οι θεσμοί διαχείρισης των κοινών πόρων είναι ασταθείς είναι ορισμένες κοινότητες ψαράδων στην Τουρκία και τη Σρι Λάνκα.

## Παραπομπές


Κατηγορία:Κοινά
Μητροπολίτης Ντένβερ Κωνσταντίνος

Ο **Μητροπολίτης Κωνσταντίνος** (κατά κόσμον *Μώραλης*, Βαλτιμόρη, 30 Οκτωβρίου 1966) είναι Ελληνοαμερικανός θεολόγος και ιεράρχης του Οικουμενικού Πατριαρχείου, ο οποίος διατελεί Μητροπολίτης Ντένβερ από το 2024.

## Βιογραφικά στοιχεία
Γεννήθηκε στις 30 Οκτωβρίου 1966 στη Βαλτιμόρη του Μέριλαντ. Ο πατέρας του, Παναγιώτης, γεννήθηκε στην Αθήνα από γονείς πρόσφυγες από τη Μικρά Ασία και η μητέρα του, Σάρα, γεννήθηκε στην πόλη Μόμπιλ της Αλαμπάμα, της οποίας η οικογένεια καταγόταν από την Πάτμο και την Αίγυπτο. Ο Κωνσταντίνος, το μικρότερο από τα τρία παιδιά, βαφτίστηκε στον Ελληνορθόδοξο Ιερό Καθεδρικό Ναό του Ευαγγελισμού της Θεοτόκου στη Βαλτιμόρη. Από την ηλικία των εννέα ετών άρχισε να υπηρετεί στο ιερό, φοίτησε σε τοπικά σχολεία της περιοχής και το 1988 άρχισε να σπουδάζει στο Ελληνικό Κολλέγιο, από το οποίο αποφοίτησε το 1994.

Το 1996 ο Μητροπολίτης Νέας Ιερσέης Σίλας τον χειροτόνησε διάκονο και στη συνέχεια πρεσβύτερο. Το 2002, ο Αρχιεπίσκοπος Αμερικής Δημήτριος του απένειμε το οφίκιο του αρχιμανδρίτη και τον διόρισε ιερατικό προϊστάμενο του Καθεδρικού Ναού του Ευαγγελισμού στη Βαλτιμόρη. Εκεί ο π. Κωνσταντίνος καθιέρωσε μια σειρά από προγράμματα για τη νεολαία και δημιούργησε επίσης ένα ενοριακό κέντρο για ηλικιωμένους.

Στις 12 Οκτωβρίου 2020 η Ιερά Σύνοδος της Αρχιεπισκοπής Αμερικής τον διόρισε Πρωτοσύγκελλο της Μητρόπολης Νέας Ιερσέης, αλλά λίγους μήνες αργότερα επέστρεψε στην προηγούμενη θέση του στη Βαλτιμόρη.

Στις 22 Ιουλίου 2022, η Ιερά Σύνοδος του Οικουμενικού Πατριαρχείου Κωνσταντινουπόλεως τον εξέλεξε Επίσκοπο Σασίμων, βοηθό της Μητροπόλεως Ντένβερ. Χειροτονήθηκε επίσκοπος στις 15 Οκτωβρίου του ιδίου έτους στον Καθεδρικό Ναό της Αγίας Τριάδας στη Νέα Υόρκη. Κατόπιν ορίστηκε πρωτοσύγκελλος της.

Στις 17 Μαΐου 2024 η Ιερά Σύνοδος του Οικουμενικού Πατριαρχείου τον εξέλεξε Μητροπολίτη Ντένβερ.

## Παραπομπές


Κατηγορία:Ελληνική Ορθόδοξη Αρχιεπισκοπή Αμερικής
Κωνσταντινος
Σπύρος Τσιρώνης

Ο **Σπύρος Τσιρώνης** (Πάτρα, 1976) είναι Έλληνας Δρ. φυσιοθεραπευτής και πολιτικός, βουλευτής Αχαΐας με την Νίκη από τις εκλογές του Ιουνίου 2023. Κατάγεται από την Μαγούλα Αιτωλοακαρνανίας.

## Βιογραφία

Γεννήθηκε στην Πάτρα το 1976, ενώ κατάγεται από την Μαγούλα Αιτωλοακαρνανίας. Σπούδασε φυσικοθεραπεία στην Εθνική Ακαδημία Φυσικής Αγωγής και Αθλητισμού στο Βουκουρέστι και κατέχει μεταπτυχιακό τίτλο στην διοίκηση μονάδων υγείας. Είναι κάτοχος διδακτορικού τίτλου σπουδών στην αποκατάσταση αθλητών.

Έχει εργαστεί στο Γενικό Νοσοκομείο Πατρών «Ο Άγιος Ανδρέας» και ως επίκουρος καθηγητής στη Σχολή Φυσικοθεραπείας του Πανεπιστημίου Πατρών.

Στις εκλογές του Μαΐου 2023 ήταν υποψήφιος βουλευτής στην περιφέρεια Αχαΐας ερχόμενος πρώτος στην σταυροδοσία, με 2.170 σταυρούς, αποτυγχάνοντας να εκλεγεί καθώς το κόμμα έλαβε πανελλαδικά ποσοστό μικρότερο του 3%. Στις εκλογές του Ιουνίου 2023, εξελέγη βουλευτής Αχαΐας. Στο κοινοβούλιο, συμμετέχει στην Επιτροπή Οικονομικών της Βουλής, στην διαρκή Επιτροπή Μορφωτικών Υποθέσεων, και στην Επιτροπή Ευρωπαϊκών Υποθέσεων.

## Παραπομπές


Κατηγορία:Βουλευτές Αχαΐας
Κατηγορία:Βουλευτές εκλεγμένοι με τη Νίκη
Γιώργος Ρούντας

Ο **Γιώργος Ρούντας** (Αθήνα, 1981) είναι Έλληνας δικηγόρος και πολιτικός, αντιπρόεδρος της Νίκης και βουλευτής της εκλεγμένος στην Λάρισα, από τις εκλογές του Ιουνίου 2023.

## Βιογραφικά Στοιχεία
Ο Γιώργος Ρούντας γεννήθηκε το 1981 στην Αθήνα. Είναι έγγαμος και πατέρας τεσσάρων παιδιών. Κατάγεται από τα Ζαγοροχώρια και από την Κορινθία.

Σπούδασε Νομικά στη Νομική Σχολή του Εθνικού Καποδιστριακού Πανεπιστημίου Αθηνών. Υπηρέτησε την στρατιωτική του θητεία ως έφεδρος υπαξιωματικός Ειδικών Δυνάμεων το 2006-2007. Είναι κάτοχος μεταπτυχιακού τίτλου στο αντικείμενο τη Διακυβέρνηση και τις Δημόσιες Πολιτικές από το Τμήμα Πολιτικής Επιστήμης και Διεθνών Σχέσεων του Πανεπιστημίου Πελοποννήσου. Έχει πραγματοποιήσει πιστοποιητικά επιμόρφωσης στη Δημόσια Διοίκηση και πιστοποίηση αναφορικά με τον νέο Γενικό Κανονισμό Προστασίας Δεδομένων.

Εργάζεται ως δικηγόρος και ασχολείται κυρίως με ζητήματα κτηματολογίου. 

Είναι ιδρυτικό μέλος της Ενώσεως Ελλήνων Νομικών e-Θέμις, ενώ έχει διατελέσει μέλος του Διοικητικού Συμβουλίου της Ενώσεως Ασκουμένων και Νέων Δικηγόρων Αθηνών κατά την περίοδο 2010-2012.

Στις Εκλογές του Ιουνίου 2023, εκλέχθηκε Βουλευτής Λάρισας του Δημοκρατικού Πατριωτικού Λαϊκού Κινήματος – «Νίκη».

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Λάρισας
Κατηγορία:Βουλευτές εκλεγμένοι με τη Νίκη
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κατηγορία:Νίκη (πολιτικό κόμμα)
Μονή Κοιμήσεως της Θεοτόκου Λιγοβιτσίου

Η **Ιερά Μονή Λιγοβιτσίου** είναι ιστορικό ορθόδοξο ελληνικό μοναστήρι, αφιερωμένο στην Κοίμηση της Θεοτόκου που βρίσκεται στην περιοχή του Ξηρομέρου της Αιτωλοακαρνανίας. Είναι χτισμένο σε λοφώδη απόληξη των Ακαρνανικών και έχει θέα τη λίμνη Οζερό και τον κάμπο του Αγρινίου. 

Το μοναστήρι συνδέεται με τον αγώνα του 1821. Με την πάροδο των χρόνων ερημωσε, αλλά από το 1983 και μετά επαναλειτούργησε σαν γυναικείο μοναστήρι. Σήμερα φιλοξενεί δραστήρια κοινότητα μοναχών. 

Η πρόσβαση γίνεται με ασφαλτοστρωμένο δρομο είτε από τις Φυτείες (Μαχαλά), είτε από τη Σκουρτού / Γουριώτισσα.

## Παραπομπές


Λιγοβιτσι
Λιγοβιτσιου
NGC 4482

Ο **[[Νέος Γενικός Κατάλογος|NGC]] 4482** είναι νάνος ελλειπτικός γαλαξίας ο οποίος απέχει εξήντα περίπου εκατομμύρια έτη φωτός και βρίσκεται στον αστερισμό Παρθένο. Τον ανακάλυψε ο αστρονόμος Ουίλιαμ Χέρσελ (William Herschel) στις 15 Μαρτίου 1784 και ανεξάρτητα από αυτόν ξανά ο Άρνολντ Σβάσμαν (Arnold Schwassmann) στις 6 Σεπτεμβρίου 1900 που τον κατέγραψε ως **IC 3427**. Ο γαλαξίας αυτός ανήκει στο Σμήνος της Παρθένου.

## Παραπομπές


## Αναφορές

## Εξωτερικοί σύνδεσμοι
* 

Κατηγορία:Νάνοι γαλαξίες
Κατηγορία:Ελλειπτικοί γαλαξίες
Κατηγορία:Παρθένος (αστερισμός)
4482
41272
07640
3427
Κατηγορία:Σμήνος της Παρθένου
+02-32-098
Καλλινίκη Αντωνακάκη

Η **Καλλινίκη Αντωνακάκη** (20ός αιώνας) ήταν Ελληνίδα φιλόλογος και σημαντική εκπαιδευτική σύμβουλος, που γεννήθηκε στο Αργοστόλι.

Σπούδασε φιλολογία στο Πανεπιστήμιο Αθηνών και αποφοιτώντας το 1928 ειδικεύθηκε στη διοίκηση της εκπαιδεύσεως, παίρνοντας διδακτορικό στην εκπαίδευση από το Πανεπιστήμιο Κολούμπια της Νέας Υόρκης.

Επιστρέφοντας στην Ελλάδα, διετέλεσε διευθύντρια σε σχολεία της Μέσης Εκπαιδεύσεως, ανώτερη διοικητική υπάλληλος του Υπουργείου Παιδείας, μέλος του Ανώτατου Εκπαιδευτικού Συμβουλίου και του Παιδαγωγικού Ινστιτούτου, ενώ κατέλαβε και άλλες ανώτατες διοικητικές θέσεις του Υπουργείου Παιδείας. Εισηγήθηκε το σύστημα της «ταχυρρύθμου μετεκπαιδεύσεως εκπαιδευτικών» και οργάνωσε το γραφείο Διεθνών Σχέσεων του Υπουργείου Παιδείας.

Ωστόσο η σημαντικότερη δράση της Αντωνακάκη σε σχέση με την ελληνική παιδεία είναι η προώθηση της τεχνικής εκπαιδεύσεως στην Ελλάδα, για την οποία συνέταξε τη νομοθεσία στην εκπαιδευτική μεταρρύθμιση του 1959 και σειρά διαταγμάτων και προγραμμάτων για την τεχνική και την επαγγελματική εκπαίδευση. Οργάνωσε το Ζάννειο Τεχνικό Πειραματικό Γυμνάσιο Πειραιώς, το οποίο μερικά χρόνια αργότερα θεωρήθηκε πρότυπο για τη Δυτική Ευρώπη. Στη συνέχεια εισηγήθηκε και οργάνωσε τη Σχολή Εκπαιδευτικών Λειτουργών Επαγγελματικής Τεχνικής Εκπαιδεύσεως (Σ.Ε.Λ.Ε.Τ.Ε., ιδρύθηκε το 1959), της οποίας οι εκτεταμένες κτηριακές εγκαταστάσεις στο Μαρούσι περιελάμβαναν το «Ινστιτούτο καθηγητών», 14 εργαστήρια τεχνικών σχολών για ισάριθμες ειδικότητες, εστιατόριο, θέατρο, αθλητικά περίπτερα και άλλα.

Η Καλλινίκη Αντωνακάκη ήταν ισόβιο μέλος της Εθνικής Εκπαιδευτικής Εταιρείας Αμερικής και μέλος της «Εταιρείας Τζων Ντιούι». Το 1960 τιμήθηκε στις ΗΠΑ με το βραβείο και τίτλο του «Διεθνούς Διδασκάλου». Αντιπροσώπευσε την Ελλάδα σε διεθνή συνέδρια και διασκέψεις. Στη συγγραφική της δραστηριότητα περιλαμβάνονται μεταξύ άλλων τα εξής έργα:

* *Αντιφώντος λόγοι*, 2 τόμοι (1939)
* *Greek Education - Reorganization of the Administrative Structure*, έκδοση του Teachers College του Πανεπ. Κολούμπια (1955)
* *Η εκπαιδευτική μεταρρύθμιση του 1959* (1959)
* *Training of the Scientific and Technical Personnel in Greece* (1960)
* *Greek Education after the Reorganization of 1959* (1962)
* *Η Τεχνική Παιδεία εις το εξωτερικόν* (1964)
* *Η Υπηρεσία Μελετών και Συντονισμού* (1964)
* Λήμματα στη *Μεγάλη Ελληνική Εγκυκλοπαιδεία*
* Αρθρογραφία σε ξένα περιοδικά και στις εφημερίδες *[[Η Καθημερινή]]* και ''`Εθνος''

## Πηγές
* Ι.Μ. Χατζηφώτης: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 146

Κατηγορία:Έλληνες εκπαιδευτικοί
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Απόφοιτοι του Πανεπιστημίου Κολούμπια
Αστεριάδης

Το ελληνικό επώνυμο **Αστεριάδης** μπορεί να αναφέρεται σε κάποιο από τα παρακάτω πρόσωπα:

* Αγήνωρ Αστεριάδης (1898-1977), ζωγράφος, αγιογράφος και χαράκτης της «Γενιάς του Τριάντα»
* Αναστάσιος Αστεριάδης (1895-1971), ιατρός, πολεμιστής και βουλευτής Θεσσαλονίκης
* Γιώργος Αστεριάδης (1930-2015), νομικός και βουλευτής Καβάλας
* Ξενοφών Αστεριάδης (1879-1966), συνθέτης της οπερέτας και μουσικοδιδάσκαλος

## Δείτε επίσης
* Πόπη Αστεριάδη
Χουάν ντε Αντσιέτα

: * *Το λήμμα αυτό αναφέρεται στον συνθέτη εκκλησιαστικής μουσικής. Για τον ομώνυμο γλύπτη, δείτε [[Χουάν ντε Αντσέτα]].*

O **Χουάν ντε Αντσιέτα** (ισπ. *Juan de Anchieta*, 1462 &ndash; 1523) ήταν Ισπανός συνθέτης της αναγεννησιακής μουσικής και ιερέας, βασκικής καταγωγής. Υπηρετούσε στο παρεκκλήσιο της βασιλικής Αυλής της Ισαβέλλας Α΄ της Καστίλης στη Γρανάδα.

## Βιογραφικά στοιχεία
Ο ντε Αντσιέτα γεννήθηκε στην πόλη Ασπέιτια σε μια διακεκριμένη οικογένεια Βάσκων, καθώς η μητέρα του ήταν συγγενής (ως θεία γονέως) του Ιγνατίου Λογιόλα, του ιδρυτή της Εταιρείας του Ιησού (Ιησουιτών). Το 1489 ο ντε Αντσιέτα διορίσθηκε στο παρεκκλήσιο της βασίλισσας Ισαβέλλας Α΄ και το 1495 έγινε *maestro di capilla* στον πρίγκιπα Ιωάννη (Χουάν), επιστρέφοντας στην υπηρεσία της βασίλισσας μετά τον θάνατο του Ιωάννη το 1497. Παρέμεινε στη βασιλική αυλή μετά τον θάνατο και της Ισαβέλλας το 1504, στην υπηρεσία της νέας βασίλισσας, της Ιωάννας της Τρελής. Κατείχε διάφορα εκκλησιαστικά αξιώματα από το 1518 και μετά, ως αββάς στην κωμόπολη Αρμπός της province of Tarragona και ως εφημέριος του Καθεδρικού Ναού της Γρανάδα, ενώ πέρασε τα τελευταία χρόνια του βίου του σε ένα μοναστήρι των Φραγκισκανών που είχε ιδρύσει ο ίδιος στην Ασπέιτια.

## Μουσική
Σήμερα σώζονται περίπου τριάντα από τα μουσικά έργα του Χουάν ντε Αντσιέτα, όλα σχεδόν εκκλησιαστικής μουσικής, στην οποία ωστόσο συχνά ο συνθέτης ενσωμάτωνε λαϊκές μελωδίες της εποχής του. Μεταξύ αυτών είναι δύο πλήρεις Θείες Λειτουργίες, δύο Magnificat, ένα Salve Regina, 4 συνθέσεις για τα Άγια Πάθη και 4 συνθέσεις ωδών με στίχους στην ισπανική γλώσσα. Οι δύο Λειτουργίες και πολλά μοτέτα του που σώζονται περιέχουν πολλά ομοφωνικά τμήματα. Ο ντε Αντσιέτα ήταν ένας από τους κορυφαίους Ισπανούς συνθέτες της γενιάς του, γράφοντας μουσική κυρίως για το παρεκκλήσιο της Αυλής των Καθολικών Μοναρχών. Σε αυτόν αποδίδεται από μερικούς μελετητές το μοτέτο *Epitaphion Alexandri Agricolae symphonistae regis Castiliae*, που εκδόθηκε το 1538), που περιέχει σημαντικές πληροφορίες για τον βίο του Αλεξάνδρου Αγκρίκολα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 145

## Εξωτερικοί σύνδεσμοι
* 

Κατηγορία:Ισπανοί συνθέτες κλασικής μουσικής
Κατηγορία:Συνθέτες της Αναγέννησης
Αντώνιος Αντωνακάκης

O **Αντώνιος Αντωνακάκης** (γενν. 1911) ήταν Έλληνας δημοσιογράφος, που διετέλεσε διευθυντής της εφημερίδας ''`Εθνος'' των Αθηνών, ο οποίος γεννήθηκε στην Καλαμάτα.

Σπούδασε νομικά στο Πανεπιστήμιο Αθηνών και άρχισε τη δημοσιογραφική σταδιοδρομία του σε νεαρή ηλικία ως συντάκτης στις τοπικές εφημερίδες *[[Θάρρος (εφημερίδα της Καλαμάτας)|Θάρρος]]*, *Σημαία*, *Ηχώ της Μεσσηνίας* και *Μεσσηνία*. Κατόπιν εργάσθηκε στις εφημερίδες *Ελληνικός ταχυδρόμος*, *Αλλαγή*, *Ελεύθερος άνθρωπος*, *Ημερήσιος τύπος*, *Αθηναϊκή* και *Η φωνή των Ελλήνων*. Από το 1935 έγινε ανταποκριτής της εφημερίδας *[[Η Καθημερινή]]* στη Νέα Υόρκη και από το 1955 αρθρογράφος της. Από το 1956 ήταν ο ανταποκριτής στην Αθήνα των φημισμένων αμερικανικών περιοδικών *[[Time]]* και *[[Life]]*. Στις ΗΠΑ διετέλεσε και διευθυντής του Γραφείου Πληροφοριών της ελληνικής πρεσβείας στην Ουάσινγκτον. Είχε παρακολουθήσει την ιστορική διάσκεψη για την ίδρυση του ΟΗΕ στο Σαν Φρανσίσκο το 1945. Κατά τη διάρκεια της γερμανικής κατοχής βρισκόταν στην Ελλάδα και συνεργάσθηκε στην έκδοση της αντιστασιακής εφημερίδας *Ελληνική Φωνή*, ενώ συνεισέφερε κείμενα στις επίσης αντιστασιακές εφημερίδες *Ελευθερία* και *Ελληνικόν αίμα*. Μεταπολεμικώς, τιμήθηκε με το παράσημο του Χρυσού Σταυρού του Γεωργίου Α΄.

## Πηγές
* Ι.Μ. Χατζηφώτης: το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σσ. 146-147

Αντωνακακης, Αντωνιος
Χουάν ντε Αντσέτα

O **Χουάν ντε Αντσέτα** ή **Αντσιέτα** (ισπαν. *Juan de Ancheta* / *Anchieta*, θάν. 30 Νοεμβρίου 1588) ήταν Ισπανός γλύπτης με έργο που εμπίπτει στην τεχνοτροπία του υστερο-αναγεννησιακού μανιερισμού. Δεν πρέπει να συγχέεται με τον σημαντικό συνθέτη εκκλησιαστικής μουσικής Χουάν ντε Αντσιέτα.

Πιθανώς γεννήθηκε το 1533 ή το 1540 στην Ουρεστίγια (*Urrestilla*), στη σημερινή Χώρα των Βάσκων, «σε ένα γραφικό όψιμο γοτθικό πυργόσπιτο, που βρίσκεται σε ένα λόφο και έχει επιβιώσει στο πέρασμα των αιώνων». Η οικογένεια συνδεόταν, μετά από αρκετές αντιπαλότητες, με την οικογένεια του Ιγνατίου Λογιόλα, του ιδρυτή της Εταιρείας του Ιησού (Ιησουιτών). Πιστεύεται ότι ο ντε Αντσέτα μαθήτευσε στην Ιταλία, επειδή το στιλ του υποδηλώνει επιρροές από σημαντικούς Ιταλούς δασκάλους, αλλά δεν υπάρχει σχετική τεκμηρίωση. Περί το 1565 βρισκόταν στο Βαγιαδολίδ αλλά λίγο μετά πρέπει να ήταν στην Μπριβιέσκα βοηθώντας πιθανώς τον Γασπάρ Μπεθέρα να φιλοτεχνήσει μία Αγία Τράπεζα για τον ναό της μονής της Σάντα Κλάρα. Η γλυπτική του Αντσέτα αποκαλύπτει την επιρροή του μανιερισμού του Μπεθέρα, εμπλουτισμένη με τον κλασικισμό της τότε γλυπτικής της Ρώμης. Ο αξιόλογος Γαλλοϊσπανός γλύπτης Χουάν δε Χουνί ανέφερε ρητά στη διαθήκη του τον ντε Αντσέτα ως «τον μόνο γλύπτη που μπορούσε να ολοκληρώσει» την Αγία Τράπεζα που είχε αρχίσει ο δε Χουνί στη Σάντα Μαρία δε Μεδιβίγια, στη Μεδίνα δε Ριοσέκο.

Εκτός από τις παραπάνω πόλεις, ο ντε Αντσέτα περιόδευσε σχεδόν όλη την Ισπανία, με μακρότερες διαμονές στην Αραγωνία, το Μπούργος και τη Ναβάρρα, δημιουργώντας παντού θαυμάσια έργα. Επέστρεψε στη Χώρα των Βάσκων για να νυμφευθεί εκεί, την Άνα ντε Αγκίρε (Ana de Aguirre), γύρω στο 1570. Κατόπιν εγκαταστάθηκαν στην Παμπλόνα. Το 1571 ο ντε Αντσέτα τελείωσε τις λεπτές μορφές στην Αγία Τράπεζα του παρεκκλησίου των Αρχαγγέλων (Μιχαήλ, Γαβριήλ και Ραφαήλ) του Καθεδρικού ναού της Σαραγόσα (το όλο παρεκκλήσιο είχε ανεγερθεί με δωρεά του πλούσιου Εβραίου Γαβριέλ Θαπόρτα, που είχε ασπασθεί τον Χριστιανισμό). Σημαντικότερο ακόμα είναι ίσως το ανάγλυφο της Αγίας Τριάδας που φιλοτέχνησε ο ντε Αντσέτα για το ομώνυμο παρεκκλήσιο του Καθεδρικού Ναού της Χάκας. Εκεί η μορφή του Θεού Πατέρα είναι άμεσα εμπνευσμένη από τον «Μωυσή» του Μιχαήλ Αγγέλου. Επίσης, πριν από το 1579 (πιθανότατα περί το 1577), δημιούργησε έναν υπέροχο σταυρωμένο Χριστό για τον Καθεδρικό Ναό της Παμπλόνας, μια παραγγελία με κόστος 100 δουκάτα.  Το έργο αυτό θεωρείται ένα από τα καλύτερα γλυπτά Εσταυρωμένου του 16ου αιώνα παγκοσμίως, το καλύτερο στην Ισπανία μαζί με αυτό του Πομπέο Λεόνι στο Σαν Λορένθο δε Ελ Εσκοριάλ.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 145

## Εξωτερικοί σύνδεσμοι
* Το λήμμα «Anchieta (o Ancheta), Juan de» στη *Μεγάλη Αραγωνική Εγκυκλοπαίδεια* (αρχειοθετημένη ιστοσελίδα)

Αντσετα, Χουαν ντε